Motorvejen omkring Hjallerup er spærret efter, at en personbil er kørt op bagi en lastbil. En person er kommet til skade, og motorvejen er indtil videre spærret til klokken 18.

Klokken 13:05 modtog Nordjyllands Politi en anmeldelse om uheld et på Nordjyske Motorvej E45, hvor en personbil påkørte op bag i en lastbil. Ved påkørslen lækkede lastbilen en større mængde dieselolie, som nu gør kørebanen glat. Derfor er motorvejen netop nu spærret. Føreren af personbilen, er en 48 årig mand, der er indbragt på Traumecenter på Aalborg Universitets Hospital. Der er ikke tale om livstruende skader, oplyser Nordjyllands Politi, der også kan oplyse, at føreren af lastbilen er uskadt. Motorvejen er spærret for færdsel indtil videre til kl. 18, mens beredskabet arbejder på stedet.